**Кредиторлар үшін**

**Сұрақ: Кредитор дегеніміз кім?**

**Жауап:** Кредитор – еңбекке ақы төлеу, Мемлекеттiк әлеуметтiк сақтандыру қорына әлеуметтiк аударымдарды, міндетті зейнетақы жарналарын және міндетті кәсіптік зейнетақы жарналарын төлеу, авторлық сыйақы төлеу, салық және бюджетке төленетiн басқа да мiндеттi төлемдер бойынша мiндеттемелердi қоса алғанда, борышкерге азаматтық-құқықтық және өзiнiң өзге де мiндеттемелерiнен туындайтын мүлiктiк талаптары бар тұлға.

**Сұрақ: Кепілді кредитор болып кім табылады?**

**Жауап:** Кепілді кредитор **-** талаптары борышкердiң мүлкiн кепiлге салумен қамтамасыз етiлген мiндеттемелер бойынша кредитор.

**Сұрақ: Кредитор оңалтуға бере алады ма?**

**Жауап:** Иә, бере алады. Оңалту туралы іс бойынша іс жүргізу борышкердің немесе кредитордың (кредиторлардың) арыздарының негізінде сотта қозғалады, салық және бюджетке төленетін басқа да міндетті төлемдер бойынша кредитордан басқа.

**Сұрақ: Қандай жағдайда кредитор банкроттықа өтініш бере алады?**

**Жауап:** Кредитор келесі белгілер болған жағдайда банкроттықа бере алады:

1) өмір мен денсаулыққа келтірілген зиянды өтеу, алименттерді өндіріп алу, еңбекақы төлеу, еңбек шарттары бойынша өтемақылар, Мемлекеттік әлеуметтік сақтандыру қорына әлеуметтік аударымдар, міндетті зейнетақы жарналары және міндетті кәсіптік зейнетақы жарналары жөніндегі, сондай-ақ авторлық шарттар бойынша сыйақылар жөніндегі кредиторлар алдындағы міндеттемелері оларды орындау мерзімі басталған кезден бастап үш ай ішінде орындалмаған және республикалық бюджет туралы заңда тиісті қаржы жылына белгіленген бір жүз айлық есептік көрсеткіштен кем емес соманы құрайды;

2) салық берешегі бойынша борышкердің филиалдары мен өкілдіктерінің берешегін қоса алғанда, салықтар және бюджетке төленетін басқа да міндетті төлемдер бойынша кредитор алдындағы міндеттемелері оларды орындау мерзімі басталған кезден бастап төрт ай ішінде орындалмаған және республикалық бюджет туралы заңда тиісті қаржы жылына белгіленген бір жүз елу айлық есептік көрсеткіштен кем емес соманы құрайды;

3) өзге кредиторлар алдындағы міндеттемелері оларды орындау мерзімі басталған кезден бастап үш ай ішінде орындалмаған және жиынтығында дара кәсіпкерлер үшін – республикалық бюджет туралы заңда тиісті қаржы жылына белгіленген үш жүз айлық есептік көрсеткіштен кем емес соманы, заңды тұлғалар үшін – республикалық бюджет туралы заңда тиісті қаржы жылына белгіленген бір мың айлық есептік көрсеткіштен кем емес соманы құрайды.  
      Осы тармақтың талаптары жоқ борышкерді банкрот деп тану туралы өтініш беру жағдайларына қолданылмайды.

**Сұрақ: Борышкерді банкрот деп тану туралы арызды берген кезде кредитор қандай құжаттарыды табыс етуі керек?**

**Жауап:** Кредитордың, борышкерді банкрот деп тану туралы өтінішіне келесі құжаттар қоса беріледі:

1) мемлекеттiк баждың белгiленген тәртiппен және мөлшерде төленгенiн;  
     2) Борышкерге және мемлекеттік кіріс органдарына кредитордың арызының және оған қоса табыс етілген құжаттардың көшірмесін;

3) берешектiң болғанын не оның басталғанын, сондай-ақ борышкердiң кредиторлар талаптарын қанағаттандыруға қабiлетсiздiгiн растайтын басқа да құжаттарды;

4) борышкердiң өтiнiшi негiзделетін өзге де мән-жайларды растайтын құжаттар қоса берiледi;

5) Кредитордың арызына негіз юолған басқа да жағдайлар.

**Сұрақ: Егер кәсіпорынға оңалту рәсімін қолдануға қарсы кредиторлар болған жағдайда, кісіпорынға оңалту рәсімі қолданыла ала ма?**

**Жауап:** Борышкер сот талқылауы барысында өзінің төлем қабілетсіздігін немесе ақшалай міндеттемелерді орындау мерзімі таяу он екі айда басталған кезде борышкердің оларды орындайтын күйде болмайтын төлем қабілетсіздігі қатері төнгенін дәлелдеген жағдайда, сот оңалту рәсімін қолдану туралы сот шешімін шығарады.

Оңалту жоспарын борышкер оңалту рәсімін қолдану туралы шешім заңды күшіне енген күннен бастап үш ай ішінде кредиторлармен бірлесіп әзірлеуге тиіс.

Сот осы Заңда белгіленген талаптарды бұзушылықтар анықталған жағдайларда, сондай-ақ уақытша әкімшінің оңалту жоспарының тиімсіздігі туралы қорытынды ұсынуына байланысты оңалту жоспарын бекітуден бас тартуға құқылы.

Одан басқа, кредитор (кредиторлар) борышкердің оңалту жоспарын құру жөніндегі әрекеттерi (әрекетсiздiгi) өзінің мүліктік мүдделеріне нұқсан келтіретінін растайтын негіздер болған кезде оңалту рәсімін тоқтату туралы өтінішпен сотқа жүгіне алады.

**Сұрақ: Кредиторлар жиналысы кредиторлар комитетінен немен ерекшеленеді?**

**Жауап:** Кредиторлар жиналысының құзыретіне:

1) кепіл мүлкін бағалау нәтижелерін ескере отырып, кепіл мүлкін кепілді кредиторларға олардың талаптарын қанағаттандыру үшін беру туралы мәселені қарау;

2) банкроттықты басқарушының кандидатурасын таңдау;

3) кредиторлар комитетінің құрамына өзгерістер мен толықтырулар енгізу;

4) банкроттың мүліктік массасын түгендеу туралы есепті мақұлдау;

5) мүлікті (активтерді) бағалауды жүргізу туралы шешім қабылдау;

6) мүлікті сату жоспарын бекіту;

7) банкроттың мүлкін (активтерін) тікелей сату туралы шешім қабылдау;

8) мүлікті теңгерімдік құны бойынша электрондық аукционға қою туралы шешім қабылдау.

**Сұрақ: Кредиторлар комитетінің құрамында неше мүше болу қажет?**

**Жауап:** Кредиторлар комитетіндегі мүшелер санынашектеу қойылмайды.

Количество кредиторов в составе комитета кредиторов не ограничено.

Кредиторлар комитетіндегі мүшелердің ең аз саны салықтар және бюджетке төленетін басқа да міндетті төлемдер бойынша жалғыз кредиторы бар борышкерге қатысты банкроттық рәсімін жүргізу жағдайларын қоспағанда, үш адамнан кем болмайды. Кредиторлар комитетінің мүшесі үлестес тұлға болмауға тиіс.

**Сұрақ: Борышкердің кредиторлар комитетінің құрамына кім кіреді?**

**Жауап:** Кредиторлар комитетінің құрамына біртекті кредиторлардың әрбір тобынан өкілдер кіреді.

бiртектi кредиторлар тобы – борышкерге қоятын бiрдей талаптары бар және оларды қанағаттандыруда бiр-бiрiнiң алдында артықшылығы жоқ кредиторлар тобы.

Бiртектi кредиторлар топтарын:

өмiріне немесе денсаулығына келтiрiлген зиянды өтеу туралы талаптар бойынша кредиторлар;

еңбек шарттары бойынша еңбекақы төлеу және өтемақыларды, сондай-ақ Мемлекеттiк әлеуметтiк сақтандыру қорына әлеуметтiк аударымдар, міндетті зейнетақы жарналары, міндетті кәсіптік зейнетақы жарналары бойынша берешектердi төлеу бойынша кредиторлар;

кепiлмен қамтамасыз етiлген мiндеттемелер бойынша кредиторлар;

салық және бюджетке төленетiн басқа да мiндеттi төлемдер бойынша кредиторлар;

тауарларды, жұмыстар мен көрсетiлетiн қызметтердi беру шарттарынан туындайтын талаптар бойынша кредиторлар;

кепiлмен қамтамасыз етiлмеген кредит (микрокредит) алуға арналған шарттардан туындайтын талаптар бойынша кредиторлар – қаржы ұйымдары (микроқаржы ұйымдары);

кредиторлар – борышкердің облигацияларын ұстаушылар құрауы мүмкiн.

Кредиторлар комитетінің мүшесі үлестес тұлға болмауға тиіс.

**Сұрақ: Міндеттемелерді толық орындалған кредитор бекітілген кредиторлар комитетінің құрамынан алып тасталады ма?**

**Жауап:**       Қалыптастырылған және бекітілген кредиторлар комитетінің құрамына өзгерістер енгізудің негіздері:

- кредиторлар комитетінің құрамына кіретін кредиторлар алдындағы міндеттемелерді орындау.

Кредиторлар комитетінің құрамына өзгерістер мен толықтырулар енгізу кредиторлар жиналысының құзыретінде.

**Сұрақ: Оңалту және банкроттық рәсімдерде кредиторлар жиналысы жиналысында дауыс санын кім айқындайды?**

**Жауап:**       Әкімші кредиторлардың шешімдерді қабылдауы үшін әрбір кредитордың дауыс санын «талаптардың бір теңгесі – бір дауыс» қағидаты бойынша айқындайды.

Тұрақсыздық айыбы (айыппұлдар, өсімпұл), жіберіп алған пайда түріндегі шығындар, сондай-ақ өзге де мүліктік және (немесе) қаржылық санкциялар кредиторлар жиналысында дауыс санын айқындау мақсаттары үшін есепке алынбайды.

Кредиторлар жиналысы шешімдер қабылдаған кезде:

1) «Оңалту және банкроттық туралы» Заңда белгіленген мерзімге тыс

кредиторлар талаптарын мәлімдеген;

2) қалған кредиторлардың талаптары толық қанағаттандырылғанға дейін борышкерге қатысты үлестес тұлғалар болып табылатын кредиторлардың дауыс беру құқығы болмайды.

Кредитор талаптарының қанағаттандырылуына қарай оның дауыс саны қанағаттандырылған талаптар сомасына азаяды.

**Сұрақ: Кредиторлар талаптарының тізіліме еңғізілген сыйақы мөлшері жиналыста дауыс санын айқындау мақсатында есепке алынама?**

**Жауап:** Сыйақы мөлшері кредиторлар жиналысында дауыс санын айқындау мақсатында есепке алынады.

**Сұрақ: Кредиторлар жиналысы кімнің бастамашылығымен шақырылуы мүмкін?**

**Жауап:** Кредиторлар жиналысы:

1. борышкердің;
2. әкімшінің;
3. кредиторлар комитетінің;
4. талаптары тізілімге енгізілген кредиторлар талаптарының жалпы сомасының кемінде он пайызын не кредиторлардың жалпы санының кемінде он пайызын құрайтын кредиторлардың бастамашылығы бойынша шақырылуы мүмкін.

**Сұрақ: Кредиторлар комитетіне енгізілген ең көп талаптары бар кредитор дауыс беру жағдайда артықшылық құқығы болады ма?**

**Жауап:** Кредиторлар комитетінің шешімі «комитеттің бір мүшесі – бір дауыс» қағидаты бойынша кредиторлар комитеті мүшелерінің жалпы санының қарапайым көпшілік дауысымен қабылданады.  
      Дауыс беру рәсімінде дауыстар тең болған кезде кредиторлар комитетінің төрағасына шешуші дауыс құқығы беріледі.

**Сұрақ: Кредиторлар комитеті кредиторларға оңалту рәсімінің жүзеге асырылу барысы туралы ақпараты беруді міндетті ма?**

**Жауап:** Иә, міндетті кредиторлар жиналысы белгілеген тәртіппен және мерзімдерде ұсынады.

**Сұрақ: Борышкер мүлкi меншiк иесiнiң, құрылтайшылардың (қатысушылардың) борышкердің мүлкi мен iстерiн басқару құқығының күшiн жою туралы шешiм қабылдаған жағдайда оңалту рәсімін жүргізу барысында кәсіпорынды кім басқарады?**

**Жауап:** Кредиторлар жиналысы борышкер мүлкi меншiк иесiнiң, құрылтайшылардың (қатысушылардың) борышкердің мүлкi мен iстерiн басқару құқығының күшiн жою туралы шешiм қабылдаған жағдайда, кредиторлар жиналысы хабарламасы әкімші қызметін жүзеге асыруға құқығы бар адамдардың хабарламалары тізіліміне енгізілген тұлғалар арасынан оңалтуды басқарушыға өздерiнiң кандидатурасын ұсынуға мiндеттi. Оңалтуды басқарушыға кандидатураны таңдау кезінде кредиторлар жиналысы уәкiлеттi органда есепте тұрған тұлғаларға қатысты ұсынымдарды дәрменсiз борышкердiң мүлкi мен iстерiн басқару жөнiндегi қызметтi жүзеге асыратын тұлғалардың кәсiптiк бiрлестiктерiнен алуы мүмкін.

Уәкілетті орган оңалту жоспарын бекіту туралы ұйғарым немесе борышкер мүлкiнiң меншiк иесiн, құрылтайшыларды (қатысушыларды) борышкердiң мүлкi мен iстерiн басқарудан шеттету туралы ұйғарым заңды күшіне енген күннен бастап бес жұмыс күні ішінде кредиторлар жиналысы ұсынған кандидатураны оңалтуды басқарушы етiп тағайындауға мiндеттi.

**Сұрақ: Электрондық аукционда кредитор қатыса алама?**

**Жауап:** Электрондық аукционға қатысуға мемлекеттік мүлік тізілімінің веб-порталы ([www.gosreestr.kz](http://www.gosreestr.kz)) тіркеуден өткен жеке және заңды, оның ішінде шетелдік заңды тұлғалар жіберіледі.

**Сұрақ: Кредиторда оңалту рәсімін жүргізу барысында қандай құқығы бар?**

**Жауап:** Кредитор құқылы:

* борышкер кредиторлар алдындағы міндеттемелерді орындау;
* борышкерге оңалту рәсімін қолдану туралы өтінішпен сотқа жүгiну;
* борышкердің кредиторлар жиналысына қатысу;
* кредиторлар комитетінің құрамына сайлану;
* оңалту рәсімінің жүзеге асырылу барысы туралы ақпарат алу;
* кредитор оңалту рәсімін жүргізу барысында соттың шешіміне, әкімшінің әрекетіне, егер осы шешімдер немесе әрекеттер оның заңды мүдделеріне нұқсан келтірсе, шағым жасауға құқылы;

- борышкердің оңалту жоспарын құру жөніндегі әрекеттерi (әрекетсiздiгi) өзінің мүліктік мүдделеріне нұқсан келтіретінін растайтын негіздер болған; кредиторлық берешекті өтеу кестесі үш айдан астам орындалмаған; оңалту рәсімін қолдану туралы өтінішке қоса берілген құжаттарда анық емес мәліметтердің ұсынылу фактілері анықталған; борышкердi оңалту жоспарын iске асыру не оңалтуды басқарушының әрекеттерi (әрекетсiздiгi) өзінің мүліктік мүдделерiне нұқсан келтiретінін растайтын негіздер болған кезде оңалту рәсімін тоқтату туралы өтінішпен сотқа жүгіне алады.

**Сұрақ: Кепілді кредитордың қандай қосымша құқығы бар?**

**Жауап:** Кепілді кредитор:

1) өзінің заңды мүдделеріне қатер төндіретін, осы Заңды бұзушылықтар анықталған;

2) өзінің алдындағы берешекті өтеу кестесі бұзылған;

3) кепіл нысанасы болып табылатын мүлік құны өз мүдделеріне нұқсан келтіруге әкеп соғатындай төмендеген;

4) егер өзінің алдындағы міндеттемелердің орындалуын қамтамасыз ету нысанасы болып табылатын мүлік борышкер – заңды тұлғаның қызметін жалғастыру үшін немесе оңалту жоспарын іске асыру үшін талап етілмеген жағдайларда өзінің алдындағы міндеттемелердің орындалуын қамтамасыз ету нысанасы болып табылатын борышкер мүлкіне өндіріп алуды қолдану туралы сотқа жүгінуге құқылы.

**Сұрақ: Қандай кредиторлар бiртектi кредиторлар тобы болып табылады?**

**Жауап:** Бiртектi кредиторлар тобы – борышкерге қоятын бiрдей талаптары бар және оларды қанағаттандыруда бiр-бiрiнiң алдында артықшылығы жоқ кредиторлар тобы.

Бiртектi кредиторлар топтарын:

өмiріне немесе денсаулығына келтiрiлген зиянды өтеу туралы талаптар бойынша кредиторлар;

еңбек шарттары бойынша еңбекақы төлеу және өтемақыларды, сондай-ақ Мемлекеттiк әлеуметтiк сақтандыру қорына әлеуметтiк аударымдар, міндетті зейнетақы жарналары, міндетті кәсіптік зейнетақы жарналары бойынша берешектердi төлеу бойынша кредиторлар;

      кепiлмен қамтамасыз етiлген мiндеттемелер бойынша кредиторлар;

      салық және бюджетке төленетiн басқа да мiндеттi төлемдер бойынша кредиторлар;

      тауарларды, жұмыстар мен көрсетiлетiн қызметтердi беру шарттарынан туындайтын талаптар бойынша кредиторлар;

      кепiлмен қамтамасыз етiлмеген кредит (микрокредит) алуға арналған шарттардан туындайтын талаптар бойынша кредиторлар – қаржы ұйымдары (микроқаржы ұйымдары);

**Сұрақ: Кредиторда банкроттық рәсімінің өткізу кезінде қандай құқығы бар?**

**Жауап:** кредитор құқығы:

- банкроттық рәсімінің өткізілуін және банкроттықты басқарушының қызметін жедел бақылауды жүзеге асырады;

- банкроттықты басқарушымен шарт жасасады және оны бұзады;

- шарттың ажырамас бөлігі болып табылатын банкроттық рәсімін жүргізу жөніндегі іс-шаралар жоспарын бекітеді;

- салық және бюджетке төленетін басқа да міндетті төлемдер бойынша әкімшілік шығыстардың орнын толтыру жағдайларын қоспағанда, әкімшілік шығыстардың сметасын және банкроттық рәсімін жүргізу үшін тартылатын қызметкерлердің санын бекітеді;

- банкроттың жаңадан анықталған не мүліктік массаға қайтарылған мүлкін (активтерін) бағалауды жүргізу туралы шешім қабылдайды;

- банкроттықты басқарушы сатып алатын тауарлардың, жұмыстар мен көрсетілетін қызметтердің тізбесін айқындайды;

- борышкер мен кредитор арасындағы талаптарды өзара есепке алу туралы шешім қабылдайды;

- осы Заңда көзделген өзге де өкілеттіктерді жүзеге асырады.

**Сұрақ: Банкроттықты басқарушы кредиторлар комитетімен банкроттық рәсімін жүргізу жөніндегі шарт жасасау міндетті ме?**

**Жауап:** Иә, шарт жасасау міндетті.